**TJEKLISTE UNDER GRUPPERÅDSMØDET**

|  |  |  |  |
| --- | --- | --- | --- |
| **Tjek** | **Hvad** | **Beskrivelse** | **Hvem blev valgt / beslutning** |
|  | Velkommen | Forpersonen byder velkommen. |  |
|  | Dirigent | Forpersonen foreslår en dirigent. |  |
|  | Referent | Forpersonen foreslår en referent. |  |
|  | Valg | Forsamlingen vælger dirigent og referent. |  |
|  | Lovligt varslet | Dirigenten konstaterer, om grupperådsmødet er lovlig varslet og indkaldt. |  |
|  | Beretning for det forgangne år | Forpersonen og enhedsleder fremlægger beretning for det forgangne år, med særligt fokus på arbejdet med udviklingsplanen og opfølgning på de beslutninger som Grupperådet tidligere har truffet.  Grupperådet stiller spørgsmål.  Grupperådet tager beretningen til efterretning. |  |
|  | Regnskab for det forgangne år | Kasserer (eller en anden fra bestyrelsen) fremlægger regnskab for det forgange år. Grupperådet stiller spørgsmål.  Grupperådet godkender regnskabet. |  |
|  | Indkomne forslag | Forpersonen, eller en anden person, fremlægger de indkomne forslag, der er fremsendt.  Grupperådet stiller spørgsmål og justerer eventuelt på forslagene.  Dirigenten beslutter en afstemningsrækkefølge, hvis nogle af forslagene udelukker hinanden.  Grupperådet stemmer om forslagene. |  |
|  | Vedtagelse af 4- årig udviklingsplan  (såfremt gruppen allerede har en 4-årig udviklingsplan, udgår dette punkt) | Forpersonen og enhedsleder fremlægger forslag til udviklingsplan for de kommende 4 år.  Grupperådet stiller spørgsmål og justerer eventuelt i plan.   Grupperådet godkender udviklingsplan. |  |
|  | Beslutning om væsentlige ændring af gruppens udviklingsplan | I de år hvor gruppens udviklingsplan ikke er til vedtagelse, kan væsentlige ændringer af udviklingsplanen, eller en helt ny udviklingsplan vedtages.  Forslag til justeringer skal være indsendt til bestyrelsen senest 2 uger inden mødet.  Grupperådet stiller spørgsmål og justerer eventuelt i plan.  Grupperådet godkender udviklingsplan. |  |
|  | Budget – herunder kontingent for det kommende år | Kasserer (eller en anden fra bestyrelsen) fremlægger forslag til budget og herunder kontingent for det kommende år.  Grupperådet stiller spørgsmål og justerer eventuelt.  Grupperådet godkender budget. |  |
|  | Fastsættelse af antal pladser i enhedens bestyrelse | Forpersonen foreslår det antal medlemmer, som passer til gruppens bestyrelse.  Grupperådet stiller spørgsmål og tager stilling til forslag om antal medlemmer.  Grupperådet tager stilling til, om I vil vælge suppleanter til bestyrelsen.  Gruppens bestyrelse skal bestå af **mindst** 3 personer (§66.2.c): forperson, kasserer, et øvrigt medlem.  I grupper med sø-aktiviteter skal I også have en kandidat til søkyndigt-medlem af bestyrelsen. |  |
|  | Kandidater til bestyrelsen | Dirigenten præsenterer kandidater til bestyrelsen.  Dirigenten beder grupperådet om at sikre, at   * I har en kandidat til forperson og kasserer, som begge er mindst 15 år og som ikke er i nær familie med hinanden, eller gruppelederen(e) (§43). * I har kandidater til alle øvrige poster i bestyrelsen. * Bestyrelsessammensætningen lever op til kravene om tegning af gruppen jf. §75+77.   Dirigenten skal bede grupperådet tilstræbe at principperne om diversitet i §47-51 overholdes.  Dirigenten konkluderer, om I har kandidater til alle pladser og om krav og principper er overholdt. |  |
|  | Valg af formand | Dirigenten beder Grupperådet om at vælge en forperson. |  |
|  | Valg af kasserer | Dirigenten beder Grupperådet om at vælge en kasserer. |  |
|  | Valg af øvrige medlemmer | Dirigenten beder Grupperådet om at vælge øvrige medlemmer. |  |
|  | Valg sø-kyndigt medlem | Dirigenten beder Grupperådet om at vælge sø-kyndigt medlem (såfremt dette er nødvendigt) |  |
|  | Valg af suppleanter | Dirigenten beder Grupperådet om at vælge suppleanter, såfremt I har besluttet at have suppleanter til bestyrelsen. |  |
|  | Valg af revisor | Grupperådet skal vælge en revisor og eventuelt en suppleant.  Revisor og suppleant skal leve op til regler om habilitet og familieskab (jf. §43).  Dirigenten beder Grupperådet om at vælge en revisor og eventuelt en revisorsuppleant (jf. §69) |  |
|  | Valg af stemmeberettigede til divisionsrådet (§57 stk. 3) | Grupperådet skal vælge fem personer, som har stemmeret til divisionsrådet.  Dirigenten beder grupperådet om at vælge fem personer der har stemmeret til divisionsrådet. |  |
|  | Valg af stemmeberettigede til korpsrådet  (§57 stk. 4) | Grupperådet skal vælge to personer, som har stemmeret til korpsrådet.  Dirigenten beder grupperådet om at vælge to personer der har stemmeret til korpsrådet. |  |
|  | Eventuelt | Grupperådet kan orientere hinanden om forskellige emner. Husk der kan ikke tages beslutninger under eventuelt. Her har gæster taleret. |  |
|  | Første møde i bestyrelsen | Forpersonen sørger for, at den nye bestyrelse aftaler dato og sted for det første møde. |  |
|  | Nye medlemmer | Medlemsansvarlige sørger for at få navn, adresse, mail, fødselsdato og telefonnummer på alle nyvalgte. |  |
|  | Medlemsservice | Forpersonen sørger for, at bestyrelsen aftaler, hvem der indtaster oplysninger om nyvalgte og fjerner afgående bestyrelsesmedlemmer i Medlemsservice.  Få hjælp i vejledningen ”Kom godt i gang med spejdernes Medlemsservice” <https://medlem.dds.dk/page/manual> |  |
|  | Referat (§70) | Forpersonen og referent aftaler forløb for renskrivning af referat og godkendelse  Referatet skal underskrives af dirigenten og forpersonen.  Referatet skal sendes til Grupperådets medlemmer senest 2 uger efter afholdelsen af Grupperådsmødet. Udsendelsen kan ske elektronisk. Overvej om det skal lægges på gruppens hjemmeside.  Send en kopi til divisionsledelsen (det overordnende organ). |  |
|  | Dispensation (§92) | I gør jeres bedste for at afholde et godt grupperådsmøde.  Desværre kan det ske, at noget glipper. Dirigent og grupperåd skal på mødet finde en løsning på udfordringen.  Referenten skriver udfordring og løsning ind i referatet fra mødet.  Efter mødet sender forpersonen referatet til jeres divisionsledelse og beder om at få dispensation til at løse udfordringen. Det skal ske senest 14 dage efter grupperådsmødet. Evt. dispensationer bør aftales skriftligt. Det kan fx være dispensation til habilitetsregler. |  |